aká je vodeodolnosť mojich hodiniek biatec?
všetky biatec hodinky majú vygravírovanú ich vodeodolnosť na zadnom veku alebo je uvedená v návode pre hodinky. pred používaním vašich biatec hodiniek vo vode, existuje niekoľko vecí, ktoré by ste mali urobiť, aby ste ochránili svoje hodinky:
overte si vodeodolnosť s oficiálnym servisným centrom biatec aspoň raz za 12 mesiacov.
ubezpečte sa, že korunka je úplne zatlačená alebo celkom zašróbovaná (v prípade, že máte šróbovaciu korunku).
naše kožené remienky majú vyššiu odolnosť voči vode ako štandardné kožené remienky na trhu, avšak neodporúčame vám používať kožené remienky vo vode, pretože môžu zmeniť tvar, ako aj farbu, najmä pôsobením slanej vody. v prípade kontaktu so slanou vodou, opláchnite kožený remienok v čistej vode a vysušte prirodzeným spôsobom.
nasledujúca tabuľka ukazuje aktivity vhodné pre jednotlivé úrovne vodotesnosti:
30 metrov - náhodný styk s vodou - dážď
50 metrov - sprchovanie
100 metrov - plávanie a šnorchlovanie
>= 200 metrov - hĺbkové potápanie
hodinky s ručným náťahom: tento druh hodiniek by ste mali naťahovať každý deň. naťahovanie je ukončené keď pocítite odpor v korunke. aby ste sa vyhli nadmernému pretiahnutiu strojčeka, neotáčajte korunkou, keď už raz pocítite odpor v korunke.
automatické hodinky: tento druh hodiniek sa automaticky naťahuje nosením hodiniek na ruke. môžete ich však natiahnuť aj ručne – otáčaním korunky v neutrálnej pozícii.
aj keď ste vaše mechanické hodinky nenosili nejakú dobu (s ručným alebo aj automatickým naťahovaním), mali by ste ich natiahnuť aspoň raz za mesiac, aby súčiastky ostali namazané.